**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan

OIB: 12242845735

Klasa: 601-02/22-04/01

Urbroj: 2168-04-08-01-22-04

Temeljem članka 82. st.2. Pravilnika o proračunskom računovodstvu i računskom planu (NN br. 124/14, 115/15, 87/16, 3/18, 126/19 i /108/20) i Statuta Dječjih vrtića Petar Pan Vodnjan Upravno vijeće na 19. sjednici održanoj dana 9. veljače 2022. godine donosi

Odluku o raspodjeli rezultata za 2021. godinu

Članak 1.

Stanje na osnovnim računima podskupine 922 koja su iskazana u Financijskom izvještaju za 2021. godinu, utvrđena su kako slijedi:

|  |  |  |
| --- | --- | --- |
| Broj računa |  Naziv računa | Stanje na dan 31.12.2021. |
| 92211 | Višak prihoda poslovanja | 8.036.158,91 |
| 92221 | Manjak prihoda poslovanja | 35.100,31 |
| 92222 | Manjak prihoda odnefinancijske imovine | 166.513,38 |
| 92223 | Manjak primitaka odfinancijske imovine | 7.892.725,59 |

Članak 2.

Višak prihoda poslovanja u iznosu od 8.036.158,91 kn iskazan prema izvorima financiranja je sljedeći:

* višak prihoda iz izvora vlastiti prihodi iznosi 131.426,32 kn
* višak prihoda iz izvora prihodi za posebne namjene iznosi 12.007,00 kn
* višak prihoda iz izvora pomoći iznosi 7.892.725,59 kn.

Manjak prihoda poslovanja u iznosu od 35.100,31 kn iskazan prema izvorima financiranja je sljedeći:

* manjak prihoda poslovanja iz izvora opći prihodi i primici iznosi 35.100,31 kn

Manjak prihoda od nefinancijske imovine u iznosu od 166.513,38 kn rezultat je nabave nefinancijske imovine prema sljedećim izvorima financiranja:

* manjak prihoda iz izvora vlastiti prihodi u iznosu od 154.506,38 kn, od kojih se 120.000,00 kn odnosi na preneseni manjak iz prethodnog razdoblja za koji je donesena odluka o sukcesivnom pokriću manjka, dok je iznos od 34.506,38 ostvaren u 2021. godini za nabavu nefinancijske imovine iz redovitih prihoda poslovanja
* manjak prihoda iz izvora prihodi za posebne namjene u iznosu od 12.007,00 kn ostvaren je u 2021. godini za nabavu nefinancijske imovine iz redovitih prihoda poslovanja

Manjak primitaka od financijske imovine u iznosu od 7.892.725,59 kn ostvaren je iz izvora pomoći a odnosi se na prijevremenu otplatu dugoročnog kredita iz primljenih bespovratnih sredstva.

Članak 3.

Dijelom viška prihoda poslovanja utrošenih za nabavu nefinancijske imovine u ukupnom iznosu od 86.513,38 kn pokriva se manjak prihoda od nefinancijske imovine prema sljedećim izvorima:

* zadužuje se račun 92211 - Višak prihoda poslovanja u iznosu od 74.506,38 kn iz izvora vlastiti prihodi
* zadužuje se račun 92211 - Višak prihoda poslovanja u iznosu od 12.007,00 kn iz prihoda za posebne namjene
* odobrava se račun 92222 - Manjak prihoda od nefinancijske imovine u iznosu od 74.506,38 kn iz izvora vlastiti prihodi
* odobrava se račun 92222 - Manjak prihoda od nefinancijske imovine od 12.007,00 kn iz prihoda za posebne namjene

Viškom prihoda poslovanja u iznosu od 7.892.725,59 kn, pokriva se manjak prihoda od financijske imovine kako slijedi:

* zadužuje se račun 92211 - Višak prihoda poslovanja u iznosu od 7.892.725,59 kn iz izvora pomoći
* odobrava se račun 92223 - Manjak primitaka financijske imovine u iznosu od 7.892.725,59 kn iz izvora pomoći

Nakon navedenih knjiženja stanje na osnovnim računima podskupine 922 prema izvorima financiranja je:

* 92211 - višak prihoda poslovanja iz izvora vlastiti prihodi iznose 56.919,94 kn
* 92221 - manjak prihoda poslovanja iz izvora opći prihodi i primici iznose 35.100,31 kn
* 92222 - manjak prihoda od nefinancijske imovine iz izvora vlastiti prihodi iznose 80.000,00 kn

Članak 4.

Višak prihoda poslovanja iz izvora vlastiti prihodi u iznosu od 56.919,94 kn rasporedit će se u Prvom rebalansu financijskog plana za 2022. godinu na slijedeće pozicije:

- 3213 - Stručno usavršavanje zaposlenika 10.000,00 kn

- 3223 – Energija – 16.919,94 kn

- 3232 - Usluge tekućeg i investicijskog održavanja – 20.000,00 kn

- 4221 - Uredska oprema i namještaj – 10.000,00 kn

Manjak prihoda poslovanja iz izvora opći prihodi i primici u iznosu 35.100,31 kn predstavljaju metodološki manjak te su uplaćeni u siječnju 2022. godine.

Za manjak prihoda od nefinancijske imovine iz izvora vlastiti prihodi u iznosu od 80.000,00 kn donesena je Odluka o sukcesivnom pokriću manjka iz prethodnih razdoblja kroz trogodišnje razdoblje 2022.-2024.

Odluka stupa na snagu danom donošenja.

Vodnjan, 09. veljače 2022.

 PREDSJEDNICA

 UPRAVNOG VIJEĆA

 Diriana Delcaro Hrelja

Dostaviti:

1. Ravnatelj

2. Grad Vodnjan-Dignano

3. Računovodstvo- ovdje

4. Pismohrana-ovdje